Општинско веће општине Гаџин Хан, на 1. седници одржаној дана 29. фебруара 2024. године, на основу члана 26. став 2 и члана 27. став 10 Закона о јавној својини („Сл. гласник РС“ бр. 72/2011, 88/2013, 105/2014, 104/2016 – др. закон, 108/2016 и 113/2017), члана 23. Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Сл. гласник РС“ 16/2018 и 79/2023), члана 46 Закона о локалној самоуправи („Сл. гласник Републике Србије“ бр. 129/07, бр. 83/2014-др. закон, 101/2016-др. закон и 47/2018), члана 70. став 1. тачка 12) Статута општине Гаџин Хан ( „Службени лист града Ниша Ниша“ бр.10/2019 и 101/2019,) и члана 3. став 1. тачка 7), Одлуке о општинском већу општине Гаџин Хан („Службени лист града Ниша“, бр.83/2008), доноси:

О Д Л У К У

о давању пословног простора на коришћење

1. ДАЈЕ СЕ Јавном предузећу “Пошта Србије” РЈ Ниш, на коришћење пословни на КП 3801/5 КО Гаџин Хан, површине 49m2 , ул. Милоша Обилића бр.14.
2. Пословни простор из тачке 1 ове Одлуке, даје се на коришћење без надокнаде обзиром да је објекат Јавног предузећа “Пошта Србије” РЈ Ниш у Гаџином Хану једино место где грађани врше платни промет, где се врши исплата пензија и других примања.
3. Пословни простор се даје на коришћење у виђеном стању.
4. У пословном простору који је предмет ове одлуке, обављаће се послови из делатности Јавног предузећа “Пошта Србије”. Без сагласности даваоца, у просторијама које се дају на коришћење, не могу се обављати други послови.
5. Предметни пословни простор се уступа Јавном предузећу “Пошта Србије” РЈ Ниш на коришћење до окончања радова на инвестиционом одржавању објекта у коме Јавно предузеће “Пошта Србије” РЈ Ниш тренутно обавља делатност у Гаџином Хану.
6. Пословни простор ће се користити уредно и савесно, сходно његовој намени и сврси, и са пажњом доброг домаћина.
7. ОБАВЕЗУЈЕ СЕ Јавно предузеће “Пошта Србије” РЈ Ниш, коме се пословни простор даје на коришћење, да у року од седам дана од дана пријема ове одлуке, закључи уговор о коришћењу и потпише записник о примопредаји пословног простора.

Број:\_\_\_\_\_\_\_\_\_\_\_\_\_\_\_\_\_\_\_\_

У Гаџином Хану, 29. фебруара 2024. године

ОПШТИНСКО ВЕЋЕ ОПШТИНЕ ГАЏИН ХАН

 ПРЕДСЕДНИК

 Милисав Филиповић